Legal Document

Category: 126

Text:
11. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 563 της 26/31 Ιουλ. 1976 (ΦΕΚ Α΄ 201) Περί διενεργείας εκλογών εις τους Φαρμακευτικούς Συλλόγους προς εκλογήν αντιπροσώπων δια τον Πανελλήνιον Φαρμακευτικόν Σύλλογον, ως επίσης και εις τον Πανελλήνιον Φαρμακευτικόν Σύλλογον δια την εκλογήν Διοικητικού Συμβουλίου και μελών του Ανωτάτου Πειθαρχικού Συμβουλίου. Έχοντες υπ’ όψει : 1.Τας διατάξεις της παραγράφου 4 του άρθρου 2 του Ν. 328/1976 «περί τροποποιήσεως διατάξεών τινων της Φαρμακευτικής Νομοθεσίας». 2.Την υπ’ αριθ. 188/1976 γνωμοδότησιν του Συμβουλίου της Επικρατείας, προτάσει του επί των Κοινωνικών Υπηρεσιών Υπουργού, απεφασίσαμεν και διατάσσομεν: Άρθρον 1. Εκλογή αντιπροσώπων - Χρόνος διενεργείας εκλογών. 1.Έκαστος των εν τη χώρα νομίμως συνεστημένων Φαρμακευτικών Συλλόγων (Φ.Σ.) υποχρεούται όπως, εντός τριών μηνών, κατ’ ανώτατον χρονικόν όριον από της ισχύος του παρόντος, διενεργήση εκλογάς προς ανάδειξιν των υπό του άρθρου 1 του Ν. 328/1976 προβλεπομένων αντιπροσώπων δια τον Πανελλήνιον Φαρμακευτικόν Σύλλογον. (Π.Φ.Σ.) 2.Η μη δι’ οιονδήποτε λόγον εκλογή υπό Φαρμακευτικού Συλλόγου αντιπροσώπων εντός της κατά την προηγουμένην παράγραφον τασσομένης προθεσμίας δεν παρακωλύει την εντός της υπό του επομένου άρθρου του παρόντος τασσομένης προθεσμίας διενεργείας εκλογών εις το Π.Φ.Σ. Άρθρον 2. Χρόνος διενεργείας εκλογών εις τον Πανελλήνιον Φαρμακευτικόν Σύλλογον. Οι κατά το προηγούμενον άρθρον αντιπρόσωποι, υποχρεούνται όπως προέλθουν εντός έξ μηνών κατ’ ανώτατον χρονικόν όριον, από της ισχύος του παρόντος εις εκλογήν μελών των, Διοικητικού και του Ανωτάτου Πειθαρχικού Συμβουλίου του Πανελληνίου Φαρμακευτικού Συλλόγου. Άρθρον 3. Έναρξις ισχύος. Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Σελ. 784,02(γ) Τεύχος Ι-10-1 Σελ. 110